
	PARLAMENTUL ROMÂNIEI

   CAMERA DEPUTAŢILOR

Comisia pentru agricultură, silvicultură, 
industrie alimentară şi servicii  specifice
	                                                        Bucureşti, 13.03.2006

                                                        Nr.24/117


RAPORT

asupra proiectului de lege şi a propunerii legislative pentru  modificarea şi completarea
 Legii nr.192/2001 privind resursele acvatice vii, pescuitul şi acvacultura 
În conformitate cu prevederile art.89 şi 95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond cu proiectul de Lege pentru  modificarea şi completarea Legii nr.192/2001 privind resursele acvatice vii, pescuitul şi acvacultura, transmis cu adresa nr.P.L. – X 622 din 12 decembrie 2005 şi înregistrat sub nr.24/556/13.12.2005 şi cu propunerea legislativă pentru modificarea şi completarea Legii nr.192/2001 privind resursele acvatice vii, pescuitul şi acvacultura, transmisă cu adresa nr.P.L.-X 41 din 1 februarie  2006. 

Iniţiativele legislative având acelaşi obiect de reglementare, respectiv modificarea şi completarea Legii nr.192/2001 privind resursele acvatice vii, pescuitul şi acvacultura, comisia, în temeiul art.67 alin.(3) din Regulament, a întocmit un singur raport. 

La întocmirea raportului, Comisia a avut în vedere avizele Consiliului Legislativ, punctele de vedere ale Guvernului şi avizele Comisiei juridice, de disciplină şi imunităţi.
Iniţiativele legislative pentru  modificarea şi completarea Legii nr.192/2001 privind resursele acvatice vii, pescuitul şi acvacultura  fac parte din categoria legilor organice, potrivit prevederilor art.73 din Constituţia României, republicată.

La dezbaterea iniţiativelor legislative a participat ca invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul Flaviu Lazin - secretar de stat în cadrul Ministerului Agriculturii, Pădurilor şi Dezvoltării Rurale.

La lucrările comisiei au fost prezenţi 24 de deputaţi, din totalul de 25 membri ai comisiei.

Raportul Comisiei a fost adoptat  cu 15 voturi pentru şi 9 voturi împotrivă,  în şedinţa din 7 martie 2006.

Propunerea legislativă pentru  modificarea şi completarea Legii nr.192/2001 privind resursele acvatice vii, pescuitul şi acvacultura (.P.L. – X 622/2005) a fost adoptată de Senat în şedinţa din 5 decembrie 2005 iar propunerea legislativă pentru  modificarea şi completarea Legii nr.192/2001 privind resursele acvatice vii, pescuitul şi acvacultura (.P.l. – x 41/2006) a fost respinsă de Senat în şedinţa din 21 decembrie 2005.

Ambele iniţiative legislative, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, sunt de competenţa decizională a Camerei Deputaţilor.

În urma dezbaterii, Comisia propune admiterea cu modificări şi completări  a proiectului de Lege pentru  modificarea şi completarea Legii nr.192/2001 privind resursele acvatice vii, pescuitul şi acvacultura (.P.L. – X 622/2005), ca proiect de bază, şi respingerea propunerii legislative pentru  modificarea şi completarea Legii nr.192/2001 privind resursele acvatice vii, pescuitul şi acvacultura (.P.l. – x 41/2006). 

I. Amendamente admise

În urma dezbaterii, Comisia propune adoptarea proiectului de lege cu următoarele amendamente: 

	Nr. crt.
	Text iniţial

	Text Senat
	Text propus de Comisie

(autorul amendamentului)
	Motivarea amendamentelor propuse

	0
	1
	2
	3
	4

	1.
	
	Titlul legii

L E G E

pentru modificarea şi completarea Legii nr.192/2001 privind resursele acvatice vii, pescuitul şi acvacultura
	Nemodificat.
	 

	2.
	
	Articol unic. –  Legea nr.192/2001 privind resursele acvatice vii, pescuitul şi acvacultura, republicată în Monitorul Oficial al României, Partea I, nr.627 din 2 septembrie 2003, cu modificările şi completările ulterioare, se modifică şi se completează după cum urmează:
	Nemodificat.
	

	3.
	Art.16 

(3) Persoanele juridice care au dobândit dreptul de pescuit în scop comercial prin concesionare eliberează permise de pescuit individual pescarilor profesionişti angajaţi sau membrilor asociaţiei, în limita numărului stabilit de gestionar.”
	         _______________
	1. Alineatul (3) al articolului 16 se abrogă.
Deputat: Adrian Semcu – PNL

Deputat: Dumitru Pardău - PNL
	Pentru corelare cu modificările aduse prin Legea nr.358/2005, alin.(3) al art. 16 se abrogă.

	4.
	Art.541, litera a)
a) pescuitul recreativ/sportiv în timpul nopţii; 
	2. La articolul 541, litera a) va avea următorul cuprins:

„a) pescuitul recreativ/sportiv în timpul nopţii, fără a respecta condiţiile prevăzute la punctul 1 al anexei 3”.
	2. Nemodificat.
	

	5.
	Art.562 – (1)
………….

e) pescuitul electric neautorizat, pescuitul cu materiale explozive, pescuitul cu substanţe toxice şi narcotice de orice fel, pescuitul cu unelte de plasă monofilament în Delta Dunării, precum şi folosirea armelor de foc în scopul omorârii peştilor sau a vieţuitoarelor acvatice;

…………………. 
	          _____________
	3. Litera e) a alineatului (1) al articolului 562 va avea următorul cuprins:
„e) pescuitul electric neautorizat, pescuitul cu materiale explozive, pescuitul cu substanţe toxice şi narcotice de orice fel, pescuitul cu unelte de plasă monofilament, precum şi folosirea armelor de foc în scopul omorârii peştilor sau a vieţuitoarelor acvatice;”
Deputat:Romică Andreica – PNL

Deputat: Ionel Palăr – PNL


	Pentru corelare cu prevederile de la litera b).

	6.
	Anexa 3

1. Pescuitul recreativ este permis numai în cursul zilei, de la răsăritul şi până la apusul soarelui, cu respectarea următoarelor reguli:
	3. La anexa nr.3, partea introductivă a punctului 1 va avea următorul cuprins:

„1. Pescuitul recreativ/sportiv este permis atât în cursul zilei cât şi în timpul nopţii, cu respectarea următoarelor reguli:”

	4. Nemodificat.
	

	7.
	
	4. La anexa nr.3 punctul 1, după litera c) se introduc două litere noi, lit.d) şi e), cu următorul cuprins:

„d) în timpul pescuitului recreativ/sportiv de noapte, pescarii sportivi vor folosi o sursă de lumină, care să semnalizeze prezenţa acestora la locul de pescuit;

e) pescuitul recreativ/sportiv de noapte pe cursurile de apă sau lacuri se va desfăşura în sectoare clar delimitate de gestionarul resursei piscicole, împreună cu asociaţiile judeţene de pescuit sportiv.”
	5. Nemodificat.
	


Comisia a propus aprobarea proiectului cu 15 voturi pentru, 9 voturi împotrivă şi 0 abţineri.
  VICEPREŞEDINTE,



                 


                SECRETAR,

                                    Adrian SEMCU 

 


                                          Ioan MUNTEANU 
Întocmit: Consilier dr.Anton PĂŞTINARU    

